KOMISSION DIREKTIIVI 93/107/EY,
annettu 26 päivänä marraskuuta 1993,
rehujen lisäaineista annetun neuvoston direktiivin 70/524/ETY muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direk-tiivillä 93/55/ETY(2), ja erityisesti sen 7 artiklan,
sekä katsoo, että
direktiivissä 70/524/ETY säädetään, että liitteiden sisältöä on jatkuvasti mukautettava tieteen ja tekniikan tietämyksen kehitykseen; liitteistä on tehty koonnelma komission direk-tiivillä 91/248/ETY(3),
kokkidiostaatin "Diclazuril" käyttöä on tutkittu tietyissä jäsenvaltioissa; saadun kokemuksen perusteella näyttää siltä, että tämä uusi käyttötapa voidaan sallia koko yhteisössä,
tiettyjen väriaineiden käyttöä akvaariokalojen rehuissa on tutkittu tietyissä jäsenvaltioissa; on suotavaa sallia tämä uusi käyttötapa väliaikaisesti kansallisella tasolla, kunnes se voidaan hyväksyä yhteisön tasolla,
liitteessä II lueteltujen ja tällä perusteella kansallisella tasolla sallittujen lisäaineiden tutkimista ei ole saatu päätökseen; näin ollen on tarpeen pidentää luvanantoa koskevaa mää-räaikaa näiden aineiden osalta määrätyksi ajaksi, ja
tässä direktiivissä säädetyt toimenpiteet ovat pysyvän rehu-komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 70/524/ETY liitteet tämän direktiivin liitteen mukaisesti.
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset mää-räykset voimaan viimeistään 30 päivänä marraskuuta 1994. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tehty Brysselissä 26 päivänä marraskuuta 1993.